Viešintų klojimo teatras

Viešintų klojimo teatras – mėgėjų teatras, veikiantis Viešintose Anykščių rajone. Teatrą 1987 m. įkūrė ir ir buvo pirmuoju vadovu rež. Vytautas Germanavičius.

Teatras dalyvauja Viešintų ir Anykščių miesto šventese, vaidina ant Vorutos piliakalnio, tradicinėse rajono „Bėk bėk, žirgeli“ šventėse. Trupė organizuoja viešus etnokultūrinius renginius.http://gyvenimas.delfi.lt/laisvalaikis/viesintu-miesteli-garsina-sodybos-ir-krastotyrininkai.d?id=46442657 Viešintas garsina klojimo teatras

 Repertuaras 

Pasirenkamas senasis sodžiaus repertuaras, atiduodant duoklę Anykščių krašto dramaturgų kūrybiniam palikimui. Viešintų klojimo teatro kūrybinio kelio pradžia laikomas kraštietės L. Didžiulienės – Žmonos pjesės „Paskubėjo“ pastatymas. Pagal Liudvikos Didžiulienės-Žmonos „Vakaruškos“ ir anykštėnės Aleksandros Kazakevičienės „Kaip velnias akmenį nešė“ spektaklius buvo sukurti Lietuvos televizijos videofilmai, o A. Kazakevičienės pjesės „Senovės aidai“ pastatymas pateko į Lietuvos radiją.

Svarbiu teatro kūrybinės biografijos įvykiu tapo dalyvavimas „Didžiojoje Medvėgalio krivūlėje“, surengtoje pirmojo viešo lietuviško vaidinimo Palangoje ir visos Lietuvos pasipriešinimo judėjimo šimtmečio sukakčiai pažymėti. Šiame renginyje viešintiškiai vaidino Vaižganto pjesę „Žemės ar moteries“. Be minėtų spektaklių Viešintų teatro scenoje buvo pastatyti:
 „Stebuklingas daktaras“ (Žemaitė)
 „Praeitin sugrįžus“ (Marytė Vaitulionienė)
 „Jaunikis iš Kauno“ (Stasys Žemaitis)
 „Rickus – garsus Lietuvos plėšikas“ (Stasys Žemaitis)
 „Plutelė ir pelės“ (Stasys Kapnys).

Teatre vaidina apie 10 mėgėjų aktorių, įvairaus amžiaus ir profesijų miestelio gyventojų, aktyvių kultūros tradicijų puoselėtojų. Tai Albertas Pranskūnas, Zita Paršelienė, Liudas Stakus, Ligita Karvelienė, Robertas Raišelis, Algimantas Bekenis. Kolektyvui talkina vietos muzikantų grupė, vaikų folkloro teatras „Žaginys“. 

 Teatro įvertinimas 

 1988 m. – antroji vieta ir žiūrovų prizas „Auksinio Amūro“ konkurse (Klaipėda)
 1993 m. – pagrindinė Lietuvos Sąjūdžio premija VI klojimo teatrų krivūlėje (Agluonėnai, Klaipėdos raj.)
 1995 m. – žiūrovų simpatijų prizas VIII tarptautiniame klojimo teatrų festivalyje (Kretinga)
 1996 m. – pagrindinis „Valstiečių laikraščio“ prizas IX tarptautinėje klojimo teatrų krivūlėje (Ukmergė), Lietuvos kaimo teatrų šventės „Pastogė-96“ pagrindinis prizas (Skapiškis, Kupiškio raj.)
 1997 m. – respublikinės teatrų šventės „Pastogė-97“ laureato prizas
 1998 m. – Lietuvos kultūros ministerijos premija XI tarptautinėje klojimo teatrų krivūlėje (Ožkabaliai, Vilkaviškio raj.)
 1999 m. – Klaipėdos universiteto premija XII klojimo teatrų festivalyje (Medvėgalis, Šilalės raj.)
 2003 m. – pagrindinis „Valstiečių laikraščio“ prizas XVI klojimo teatrų krivūlėje (Laukuva, Šilalės r.), pagrindinis prizas teatrų festivalyje Petro Vaičiūno 113-osioms gimimo metinėms (Panoteriai, Jonavos raj.)
 2006 m. – laureato diplomas 7-ojoje kaimų ir miestelių mėgėjų teatrų šventėje „Pastogė“, prizas XIX klojimo teatrų krivūlėje (Punskas, Lenkija)
 2007 m. – Lietuvos žemės ūkio ministerijos premija XX klojimo teatrų krivūlėje (Agluonėnai, Klaipėdos raj.)
 2012 m. skirtas apdovanojimas „Aukso paukštė“ – teatras pripažintas geriausiu tarp Lietuvos mėgėjų teatrų.http://www.bernardinai.lt/straipsnis/2013-03-04-geriausiems-megeju-meno-kolektyvams-aukso-paukstes/96609 Geriausiems mėgėjų meno kolektyvams – „Aukso paukštės“

 Šaltiniai 

 Nuorodos 

 Viešintų teatras ir tradicijos 
 Lietuvos klojimo teatro kultūra 

Kategorija:Lietuvos teatrai
Kategorija:Viešintos